ועדת הכלכלה, כנסת 20, פרוטוקול מספר 215, 2016-03-28 12:15

יעקב פרי: אני פותח את ישיבת ועדת הכלכלה.

יעקב פרי: דיון מחדש בסעיף 72 – סודיות דיוני הוועדה ופרסום החלטותיה.

יעקב פרי: אני מבין שיושב ראש הוועדה ביקש לשמוע מחדש את נוסח הסעיף הזה.

יעקב פרי: בדבר בסעיף 72.

יעקב פרי: גברתי, היועצת המשפטית.

<אביטל סומפולינסקי: הרישא אושרה בוועדה שזה לא יגלה אדם דבר מדיוני הוועדה המייעצת וגם שעיקרי המלצות הוועדה המייעצת והפרוטוקולים של הדיונים שלה יפורסמו באתר האינטרנט של בנק ישראל.

<אביטל סומפולינסקי: את החלק הזה של הסעיף הוועדה אישרה.

<אביטל סומפולינסקי: את אלו עיקרי המלצות או פרוטוקולים לא יפורסמו - בעצם ביקשה הוועדה שהממשלה תחזור עם הצעה כדי שאפשר יהיה לדון בה באופן פרטני.

<אביטל סומפולינסקי: ההצעה שהממשלה מציעה, בסיפא: למעט עיקרי המלצות או פרוטוקולים של דיון מסוים או חלקם, שהוועדה, בהחלטה מנומקת בכתב הורתה שלא לפרסמם.

יעקב פרי: אך היא רשאית בהחלטה מנומקת בכתב לקבוע כי - זה כן היה?

יעקב פרי: למחוק?

יעקב פרי: כלומר – הסעיף יהיה: "לא יגלה אדם דבר מדיוני הוועדה המייעצת או מכל חומר שנמסר לה, אלא אם כן הנגיד הסמיך אותו לכך; ואולם, עיקרי המלצות הוועדה המייעצת והפרוטוקולים של דיוניה יפורסמו באתר האינטרנט של בנק ישראל, למעט עיקרי המלצות או פרוטוקולים של דיון מסוים, או חלקם, שהוועדה, בהחלטה מנומקת בכתב, הורתה שלא לפרסמם.

יעקב פרי: "

<אביטל סומפולינסקי: נכון.

<אביטל סומפולינסקי: וזה, אם הבנתי נכון, תואם לנוסח בחוק בנק ישראל, שבנק ישראל ביקש להיצמד למבנה המוכר לו.

יעקב פרי: לפני שאני נותן לרן, את רוצה להוסיף משהו או להסביר?

יעקב פרי: זה נוסח כמו שצריך, אני מאד מודה לך.

יעקב פרי: רן.

<רן מלמד: שתי הערות: הערה אחת שההחלטה המנומקת כן תפורסם, אלא אם כן אתם גם לא מתכוונים לפרסם את ההחלטה המנומקת, ואני חושב שפה יש כשלא.

<רן מלמד: אני חושב שההחלטה המנומקת, למה לא? היא צריכה להיות מפורסמת כדי שהציבור יוכל לדעת.

יעקב פרי: אין בעיה.

<רן מלמד: אז אני מבקש שזה יהיה כתוב, כי אם זה לא כתוב זה לא יפורסם.

יעקב פרי: שניה רן.

יעקב פרי: 50% מבקשותיך התקבלו.

<רן מלמד: אז רק שזה יהיה כתוב אם אפשר.

יעקב פרי: שזה יהיה כתוב אבל איך יהיה כתוב?

<אביטל סומפולינסקי: אנחנו נוסיף שההחלטה המנומקת תפורסם.

<רן מלמד: הדבר השני, שהוא שאלה שאולי בעקבותיה עוד הערה: אם אני רוצה לערער על החלטה מנומקת בטענה שהיא חורגת, שהיא לא סבירה, שהיא לא מידתית.

<רן מלמד: האם יש לי זכות ערעור?

<רן מלמד: האם על פי חוק חופש המידע אפשר יהיה כן לנסות לחשוף את הפרוטוקולים, את הדיונים?

<רן מלמד: איפה זה עומד מבחינה משפטית?

<אביטל סומפולינסקי: מה שרלוונטי מחוק חופש המידע, רלוונטי מכוח חוק חופש המידע.

<אביטל סומפולינסקי: הסעיף הזה נותן לך יותר ממה שחוק חופש המידע נותן לך - -

<רן מלמד: לכן אני שואל אם אני יכול לערער על ההחלטה הזאת או לא.

<אביטל סומפולינסקי: זאת החלטה מינהלית שאפשר לתקוף אותה בהתאם לכללי - -

<רן מלמד: אז אפשר לתקוף אותה.

<רן מלמד: אז מספיק לכתוב שזה יפורסם.

יעקב פרי: אתה רואה?

יעקב פרי: לא ציפית שכל בקשותיך ייענו.

<רן מלמד: עכשיו אני יכול להוסיף ארבע שפות גם.

יעקב פרי: אולי גם תצליח.

יעקב פרי: אנחנו מצביעים על הנוסח כפי שהקראתי אותו עם תוספת שאתם תוסיפו, שההחלטה כן תפורסם.

יעקב פרי: אני כמובן מצביע בעד.

יעקב פרי: אני נועל את הישיבה, שהיתה אחת היותר מוצלחות שעברנו.

יעקב פרי: תודה רבה.